**MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2025. gada 30. aprīlī Nr. 210**

(protokols Nr. 7, 36. p.)

**Par transportlīdzekļu dāvinājumu/ziedojumu Ukrainas Bobrinecas pilsētas pašvaldībai**

Madonas novada pašvaldības Centrālajā administrācijā, pagastu pārvaldēs un apvienību pārvaldēs norit esošo pašvaldības transportlīdzekļu nomaiņa uz jauniem nomas transportlīdzekļiem.

Vecie transportlīdzekļi, kuri vēl ir derīgi lietošanai, varētu vēl kalpot Ukrainas sabiedrības vajadzībām kara apstākļos. Ukrainas Kirovogradas apgabala Bobrinecas pilsētas pašvaldība lūgusi atbalstīt ar transporta līdzekļiem pilsētas komunālo saimniecību, transporta līdzekļi kalpotu skolēnu aizvešanai uz skolām, arī bāreņu, bez vecāku gādības palikušu bērnu un pensionāru apmeklēšanai un sociālo pakalpojumu sniegšanai viņiem vai viņu aizvešanu uz sociālās rehabilitācijas pakalpojuma sniegšanas vietām.

Ukrainas civiliedzīvotāju atbalsta likuma 11. pantā paredzēts, ka pašvaldībai, pamatojoties uz domes lēmumu, ir tiesības dāvināt (ziedot) finanšu līdzekļus vai mantu Ukrainas sabiedrības vispārējam atbalstam.

Komunālajai saimniecībai pašvaldība vēlas dāvināt/ziedot Ukrainas Kirovogradas apgabala Bobrinecas pilsētas pašvaldībai (BOBRYNETS TOWN COUNCIL) vieglo pasažieru automobili Opel Vivaro ar valsts reģistrācijas numuru JK2952, vieglo pasažieru automobili Škoda Oktavia ar valsts reģistrācijas numuru HO3188, vieglo pasažieru automobili Škoda Oktavia ar valsts reģistrācijas numuru HC5817, vieglo pasažieru automobili Subary Forester ar valsts reģistrācijas numuru HE4103, vieglo pasažieru automobili Opel Vivaro ar valsts reģistrācijas numuru KN4006, vieglo pasažieru automobili MERCEDES BENZ SPRINTER 416 ar valsts reģistrācijas numuru JP8204, vieglo pasažieru automobili PEUGEOT BOXER ar valsts reģistrācijas numuru KH8199.

Pamatojoties uz Pašvaldību likuma 10. panta pirmās daļas 21. punktu, Ukrainas civiliedzīvotāju atbalsta likuma 11. pantu, Ministru kabineta 2015. gada 22. decembra noteikumu Nr. 775 “Gada pārskatu un konsolidēto gada pārskatu likuma piemērošanas noteikumi” 101.1. apakšpunktu, ņemot vērā 16.04.2025. Uzņēmējdarbības, teritoriālo un vides jautājumu komitejas un 23.04.2025. Finanšu un attīstības komitejas atzinumus, atklāti balsojot**: PAR – 18** (Agris Lungevičs, Aigars Šķēls, Aivis Masaļskis, Andris Dombrovskis, Andris Sakne, Artūrs Čačka, Artūrs Grandāns, Arvīds Greidiņš, Gatis Teilis, Gunārs Ikaunieks, Guntis Klikučs, Iveta Peilāne, Kaspars Udrass, Māris Olte, Sandra Maksimova, Valda Kļaviņa, Vita Robalte, Zigfrīds Gora), **PRET - NAV, ATTURAS - NAV**, Madonas novada pašvaldības dome **NOLEMJ**:

1. Dāvināt (ziedot) vieglo pasažieru automobili Opel Vivaro ar valsts reģistrācijas numuru JK2952, vieglo pasažieru automobili Škoda Oktavia ar valsts reģistrācijas numuru HO3188, vieglo pasažieru automobili Škoda Oktavia ar valsts reģistrācijas numuru HC5817, vieglo pasažieru automobili Subary Forester ar valsts reģistrācijas numuru HE4103, vieglo pasažieru automobili Opel Vivaro ar valsts reģistrācijas numuru KN4006, vieglo pasažieru automobili MERCEDES BENZ SPRINTER 416 ar valsts reģistrācijas numuru JP8204, vieglo pasažieru automobili PEUGEOT BOXER ar valsts reģistrācijas numuru KH8199 komunālās saimniecības darbiem, sociālo pakalpojumu un rehabilitācijas pakalpojumu nodrošināšanai Ukrainas Kirovogradas apgabala Bobrinecas pilsētas pašvaldībai (BOBRYNETS TOWN COUNCIL).
2. Izslēgt no pašvaldības grāmatvedības uzskaites lēmuma 1.punktā norādītos transportlīdzekļus pēc to nodošanas Bobrinecas pilsētas pašvaldībai.
3. Uzdot domes priekšsēdētāja vietniekam izglītības, kultūras un sociālajos jautājumos Zigfrīdam Goram organizēt transportlīdzekļu nogādāšanu Ukrainas Kirovogradas apgabala Bobrinecas pilsētas pašvaldībai

Domes priekšsēdētājs A. Lungevičs

*J. Jakovļevs 26151372*